作者：杨冠卿
词牌/韵律：贺新郎

paragraphs: 薄暮垂虹去。
正江天、残霞冠日，乱鸿遵渚。
万顷云涛风浩荡，笑整羽轮飞渡。
问弱水、神仙何处。
翳凤骑麟思往事，记朝元、金殿闻钟鼓。
环佩响，翠鸾舞。
梦中失却江南路。
待西风、长城饮马，朔庭张弩。
目尽青天何时到，赢得儿童好语。
怅未复、长陵抔土。
西子五湖归去后，泛仙舟、尚许寻盟否。
风袂逐，片帆举。